b'\n_START_ARTICLE_\nRona (departamentas)\n_START_SECTION_\nIstorija\n_START_PARAGRAPH_\n\xc4\xaesteigtas pagal Did\xc5\xbeiosios Pranc\xc5\xabzijos revoliucijos 1789 m. gruod\xc5\xbeio 22 d. \xc4\xafstatym\xc4\x85 nuo 1790 m. kovo 4 d. kartu su kitais 82 departamentais.\n_START_SECTION_\nEkonomika\n_START_PARAGRAPH_\nDepartamente susiklos\xc4\x8diusi darni vis\xc5\xb3 trij\xc5\xb3 ekonomikos sluoksni\xc5\xb3 strukt\xc5\xabra. Visame pasaulyje garsus Bo\xc5\xbeol\xc4\x97 vynas, gaminamas Bo\xc5\xbeol\xc4\x97 regione. Auk\xc5\xa1tutiniame Bo\xc5\xbeol\xc4\x97 klesti medienos apdirbimo pramon\xc4\x97. Liono technopolyje gaminama medicinos \xc4\xafranga, auk\xc5\xa1t\xc5\xb3j\xc5\xb3 technologij\xc5\xb3 elektronika ir dalys, lengvieji automobiliai. Venisj\xc4\x97 gars\xc4\x97ja Reno (Renault) sunkve\xc5\xbeimiais ir autobusais. Departamento pietuose sukoncentruota chemija|chemijos pramon\xc4\x97. Tod\xc4\x97l tekstil\xc4\x97s pramon\xc4\x97s, kuria anks\xc4\x8diau gars\xc4\x97jo kra\xc5\xa1tas, kriz\xc4\x97 tur\xc4\x97jo ma\xc5\xbe\xc4\x85 poveik\xc4\xaf gyvenimo lygiui._NEWLINE_Tre\xc4\x8diajam sektoriui atstovauja pasaulyje gars\xc5\xabs bankai Lyonnaise de Banque-CIC, Cr\xc3\xa9dit Lyonnais, Banque populaire. Ekonomikoje nedidel\xc4\x97 dalis tenka turizmui, ta\xc4\x8diau pajamos i\xc5\xa1 jo vir\xc5\xa1ija kit\xc5\xb3 region\xc5\xb3 pajamas, nes kra\xc5\xa1te daug lankytin\xc5\xb3 objekt\xc5\xb3, gra\xc5\xbei gamta, be to populiarus kra\xc5\xa1te ir kulinarinis turizmas.\n_START_SECTION_\nPolitika\n_START_PARAGRAPH_\nDepartamentui Pranc\xc5\xabzijos senate atstovauja 7 senatoriai, Atstov\xc5\xb3 r\xc5\xabmuose \xe2\x80\x93 14 atstov\xc5\xb3. Generalin\xc4\x99 taryb\xc4\x85 sudaro 50 nari\xc5\xb3.'